На працягу тыдня больш за 70 удзельнікаў змагаліся за тытулы чэмпіёнаў і прызёраў турніру на гарадошным стадыёне. Першы камплект узнагарод разыгралі жанчыны ў класічных гарадках. Пасля двух дзён напружанай барацьбы лідарства захапіла беларуская спартсменка з Гродзенскай вобласці Галіна Жаваронкава. Але на фінішы яна з мінімальным лікам уступіла саперніцам з Масквы Ніне Елісеевай, Жанне Акрымавай і заняла трэцяе месца. Масквічкі былі мацнейшымі і ў камандных спаборніцтвах. Маладзечанская дружына ў складзе Таццяны Яршэвіч, Аляксандры Мельнікавай і Ларысы Казловай заняла другое месца.